P8_TA(2019)0199

Aktivstoffer, herunder thiacloprid

Europa-Parlamentets beslutning af 13. marts 2019 om udkast til Kommissionens gennemførelsesforordning om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopyralid, Cydia pomonella Granulovirus (CpGV), cyprodinil, dichlorprop-P, epoxiconazol, fenpyroximat, fluazinam, flutolanil, fosetyl, Lecanicillium muscarium, mepanipyrim, mepiquat, Metarhizium anisopliae var. anisopliae, metconazol, metrafenon, Phlebiopsis gigantea, pirimicarb, Pseudomonas chlororaphis stamme MA 342, pyrimethanil, Pythium oligandrum, rimsulfuron, spinosad, Streptomyces K61, thiacloprid, tolclofos-methyl, Trichoderma asperellum, Trichoderma atroviride, Trichoderma gamsii, Trichoderma harzianum, triclopyr, trinexapac, triticonazol, Verticillium albo-atrum og ziram (D060042/02 — 2019/2541(RSP))

(2021/C 23/09)

Europa-Parlamentet,

— der henviser til Europa-Parlamentets og Rådets direktiv 2009/128/EF af 21. oktober 2009 om en ramme for Fællesskabets indsats for en bæredygtig anvendelse af pesticider (1),

— der henviser til udkast til Kommissionens gennemførelsesforordning om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopyralid, Cydia pomonella Granulovirus (CpGV), cyprodinil, dichlorprop-P, epoxiconazol, fenpyroximat, fluazinam, flutolanil, fosetyl, Lecanicillium muscarium, mepanipyrim, mepiquat, Metarhizium anisopliae var. anisopliae, metconazol, metrafenon, Phlebiopsis gigantea, pirimicarb, Pseudomonas chlororaphis stamme MA 342, pyrimethanil, Pythium oligandrum, rimsulfuron, spinosad, Streptomyces K61, thiacloprid, tolclofos-methyl, Trichoderma asperellum, Trichoderma atroviride, Trichoderma gamsii, Trichoderma harzianum, triclopyr, trinexapac, triticonazol, Verticillium albo-atrum og ziram,

— der henviser til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (2), særlig artikel 17, stk. 1,

— der henviser til den nye vurderingsrapport vedrørende forlængelse fra oktober 2017, som blev udarbejdet i henhold til Kommissionens forordning (EF) nr. 1107/2009 om thiacloprid (3),

— der henviser til artikel 11 og 13 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (4),

— der henviser til forslag til beslutning fra Udvalget om Miljø, Folkesundhed og Fødevaresikkerhed,

— der henviser til forretningsordenens artikel 106, stk. 2 og 3,

Baggrunden for forslaget

A. der henviser til, at thiacloprid har været godkendt til anvendelse som insekticid siden den 1. januar 2005;

B. der henviser til, at proceduren for forlængelse af godkendelsen af thiacloprid i henhold til Kommissionens gennemførelsesforordning (EU) nr. 844/2012 (5) har været i gang siden 2015 og omfatter de tre års varsel; der henviser til, at den nuværende godkendelse udløber den 30. april 2019;

C. der henviser til, at godkendelsesperioden for aktivstoffet thiacloprid allerede er blevet forlænget ved Kommissionens gennemførelsesforordning (EU) 2018/524 (6);

D. der henviser til, at Kommissionen ikke begrunder en yderligere forlængelse ud over at angive følgende: »Da vurderingen af disse stoffer [herunder thiacloprid] er blevet forsinket af årsager, som ansøgerne ikke har indflydelse på, kan godkendelsen af de pågældende aktivstoffer forventes at udløbe, inden der er truffet beslutning om at forny den«;

E. der henviser til, at forordning (EF) nr. 1107/2009 har til formål at sikre et højt niveau for beskyttelse af både menneskers og dyrs sundhed og miljøet og samtidig at sikre, at Unionens landbrug er konkurrencedygtigt; der henviser til, at der især bør sættes fokus på beskyttelsen af sårbare befolkningsgrupper, herunder gravide kvinder, spædbørn og børn;

F. der henviser til, at forsigtighedsprincippet bør finde anvendelse, og at forordning (EF) nr. 1107/2009 fastsætter, at stoffer kun bør bruges i plantebeskyttelsesmidler, hvis de bevisligt indebærer klare fordele for planteproduktionen og ikke formodes at ville have skadelige virkninger for menneskers eller dyrs sundhed eller en uacceptabel indvirkning på miljøet;

G. der henviser til, at det af forordning (EF) nr. 1107/2009 fremgår, at der for at fremskynde godkendelsen af aktivstoffer bør fastsættes strenge frister for de forskellige proceduremæssige skridt, hvilket tydeligvis ikke er sket;

H. der henviser til, at forordning (EF) nr. 1107/2009 viser, at godkendelsesperioden for aktivstoffer af sikkerhedshensyn bør være tidsbegrænset; der henviser til, at godkendelsesperioden bør stå i et rimeligt forhold til de eventuelle risici, der er forbundet med anvendelsen af disse stoffer, men denne proportionalitet er tydeligvis mangelfuld;

I. der henviser til, at aktivstoffet thiacloprid er et cyano-substitueret neonicotinoid, der i vid udstrækning anvendes som erstatning for clothianidin, imidacloprid og thiamethoxam, som er forbudt i Unionen, undtagen til anvendelse i drivhuse;

J. der henviser til, at formuleringer, der er baseret på thiacloprid, sprøjtes på marker i langt større omfang end de tidligere anvendte stoffer clothianidin, imidacloprid og thiamethoxam;

K. der henviser til, at det er tilladt at anvende thiacloprid under blomstringen, da der forventes mindre skade på bestøverne;

Hormonforstyrrende egenskaber

L. der henviser til, at flere nylige undersøgelser tyder på, at thiacloprid har hormonforstyrrende virkninger (7), genotoksiske og cytotoksiske virkninger (8), (9) og en neuroudviklingsmæssig indvirkning samt er neurotoksisk (10) og immunotoksisk (11);

M. der henviser til, at aktivstoffet thiacloprid anses for at have »hormonforstyrrende egenskaber« i EU's pesticiddatabase (12) og er kandidat til substitution;

N. der henviser til, at Det Europæiske Kemikalieagentur har fastsat følgende klassificering og mærkning af aktivstoffet thiacloprid: »stof mistænkt for at være humant carcinogen og formodet humant reproduktionstoksisk stof«

O. der henviser til, at Den Europæiske Fødevaresikkerhedsautoritet har offentliggjort alarmerende og uigenkaldelige konklusioner vedrørende faren ved thiacloprid for menneskers sundhed i den nye vurderingsrapport fra oktober 2017 om thiacloprid, der blev udstedt til offentlig høring (13);

P. der henviser til, at kommissær Vytenis Andriukaitis på et møde i Udvalget om Miljø, Folkesundhed og Fødevaresikkerhed den 16. juni 2016 forklarede, at forsigtighedsprincippet ville gælde i tilfælde af tvivl om kriterierne for hormonforstyrrende stoffer;

Q. der henviser til, at det franske miljøagentur ANSES afgav en negativ udtalelse om aktivstoffet thiacloprid i sin rapport om neonicotinoider i maj 2018 (14), (15), (16);

R. der henviser til, at Frankrig har forbudt anvendelsen af thiacloprid siden september 2018 på grund af stoffets formodede kræftfremkaldende virkning;

Trussel mod den biologiske mangfoldighed

S. der henviser til, at thiacloprid kan være lige så giftigt for honningbier som imidacloprid og thiamethoxam (17);

T. der henviser til, at thiacloprid kan påvirke honningbiernes indlæringsevne og hukommelse og dermed deres koloniers levedygtighed (18); der henviser til, at nylige videnskabelige data (19) viser, at honningbiers kroniske eksponering på marker for aktivstoffet thiacloprid i lav koncentration medfører betydelige subletale virkninger såsom disse dyrs nedsatte evne til at samle føde, kommunikere og navigere, hvilket betyder, at der kan sættes spørgsmålstegn ved, om anvendelsen af aktivstoffet thiacloprid rent faktisk er i overensstemmelse med Europa-Parlamentets og Rådets forordning (EF) nr. 396/2005 (20);

U. der henviser til, at de seneste videnskabelige publikationer (21) ud over neonicotinoiders allerede kendte bivirkninger for bestøvere har vist, at aktivstoffet thiacloprid påvirker honningbiers immunkompetence, som allerede er betydeligt svækket;

V. der henviser til, at den øgede toksicitet for bestøvere er resultatet af cocktaileffekten (22) af brugen af flere pesticider og insekticider, herunder thiacloprid;

1. mener, at udkastet til Kommissionens gennemførelsesforordning indebærer en overskridelse af de gennemførelsesbeføjelser, der er fastsat i forordning (EF) nr. 1107/2009;

2. mener, at afgørelsen om at registrere thiacloprid ikke er berettiget, da der ikke er tilstrækkelige beviser for, at uacceptable risici for dyr, fødevaresikkerhed og bestøvere vil blive forhindret;

3. mener, at udkastet til Kommissionens gennemførelsesforordning ikke er baseret på et presserende behov for aktivstoffet thiacloprid i landbruget i Unionen;

4. mener, at udkastet til Kommissionens gennemførelsesforordning ikke overholder forsigtighedsprincippet;

5. mener, at det er hensigtsmæssigt, at Kommissionen i stedet foreslår en særlig status for honningbier, som tager hensyn til, at bestøvere er uundværlige for et bæredygtigt landbrug, for afgrødeproduktion og samtidig for andre vilde dyr og dyr, der anvendes i fødevareproduktionen, samt foreslår at ændre, harmonisere og øge sammenhængen i de relevante forordninger på baggrund heraf med henblik på at sikre et højt beskyttelsesniveau for honningbier og andre bestøvere;

6. opfordrer Kommissionen til at trække udkastet til gennemførelsesforordning tilbage og forelægge et nyt udkast for udvalget, som tager hensyn til den kroniske virkning af aktivstoffet thiacloprid på honningbier, menneskers og dyrs sundhed og miljøet;

7. opfordrer Kommissionen til straks at forbyde aktive stoffer i neonicotinoid-klassen eller stoffer, der virker på samme måde, herunder thiacloprid;

8. pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

(1) EUT L 309 af 24.11.2009, s. 71.

(2) EUT L 309 af 24.11.2009, s. 1.

(3) Renewal Assessment Report prepared according to the Commission Regulation (EC) No 1107/2009, Thiacloprid, bind 1, oktober 2017, https://www.efsa.europa.eu/en/consultations/call/180123

(4) EUT L 55 af 28.2.2011, s. 13.

(5) Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

(6) Kommissionens gennemførelsesforordning (EU) 2018/524 af 28. marts 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne Bacillus subtilis (Cohn 1872) stamme QST 713, identisk med stamme AQ 713, clodinafop, clopyralid, cyprodinil, dichlorprop-P, fosetyl, mepanipyrim, metconazol, metrafenon, pirimicarb, Pseudomonas chlororaphis stamme MA 342, pyrimethanil, quinoxyfen, rimsulfuron, spinosad, thiacloprid, thiamethoxam, thiram, tolclofos-methyl, triclopyr, trinexapac, triticonazol og ziram (EUT L 88 af 4.4.2018, s. 4).

(7) Effects of commercial formulations of deltamethrin and/or thiacloprid on thyroid hormone levels in rat serum. Sekeroglu, V., 2014, https://www.ncbi.nlm.nih.gov/pubmed/22677783

(8) In vitro investigation of the genotoxic and cytotoxic effects of thiacloprid in cultured human peripheral blood lymphocytes. Kocaman, A.Y., 2014, https://www.ncbi.nlm.nih.gov/pubmed/22730181

(9) Investigation of the genotoxic and cytotoxic effects of widely used neonicotinoid insecticides in HepG2 and SH-SY5Y cells. Şenyildiz, M., 2018, https://www.ncbi.nlm.nih.gov/pubmed/29591886

(10) A critical review of neonicotinoid insecticides for developmental neurotoxicity. Sheets, L.P., 2015, https://www.ncbi.nlm.nih.gov/pmc/articles/PMC4732412/

(11) Effects of thiacloprid, deltamethrin and their combination on oxidative stress in lymphoid organs, polymorphonuclear leukocytes and plasma of rats. Birsen Aydin, 2011, https://www.sciencedirect.com/science/article/abs/pii/S0048357511000617

(12) https://ec.europa.eu/food/plant/pesticides/eu-pesticides-database/active-substances/?event=as.details&as_id=841

(13) https://www.efsa.europa.eu/en/consultations/call/180123

(14) Risques et bénéfices relatifs des alternatives aux produits phytopharmaceutiques comportant des néonicotinoïdes, Tome 1 — Rapport du groupe de travail Identification des alternatives aux usages autorisés des néonicotinoïdes. Rapport d’expertise collective, Mai 2018, https://www.anses.fr/fr/system/files/PHYTO2016SA0057Ra-Tome1.pdf

(15) Risques et bénéfices relatifs des alternatives aux produits phytopharmaceutiques comportant des néonicotinoïdes, Tome 2 — Rapport sur les indicateurs de risque. Rapport d’expertise collective, Mai 2018, https://www.anses.fr/fr/system/files/PHYTO2016SA0057Ra-Tome2.pdf

(16) Risques et bénéfices relatifs des alternatives aux produits phytopharmaceutiques comportant des néonicotinoïdes, Tome 3 — Rapport d’appui scientifique et technique sur l’impact agricole. Rapport d’expertise collective, Mai 2018, https://www.anses.fr/fr/system/files/PHYTO2016SA0057Ra-Tome3.pdf

(17) https://www.farmlandbirds.net/en/content/acetamiprid-and-thiacloprid-can-be-toxic-honey-bees-imidacloprid-and-thiamethoxam?page=1

(18) https://www.ncbi.nlm.nih.gov/pubmed/28819056

(19) https://pubs.acs.org/doi/abs/10.1021/acs.est.6b02658?journalCode=esthag

(20) Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).

(21) https://www.sciencedirect.com/science/article/pii/S0022191016300014

(22) Traynor, K.S., Pettis, J.S., Tarpy, D.R., Mullin, C.A., Frazier, J.L., Frazier, M., van Engeldsorp, D., ‘In-hive Pesticide Exposome: Assessing risks to migratory honey bees from in-hive pesticide contamination in the Eastern United States’, Scientific Reports 6, af 15 september 2016, http://www.nature.com/articles/srep33207